I januar 2020 ble Østerrike trukket til å delta i første halvdel av semifinale 2 av Eurovision Song Contest. Semifinalen skulle ha vært arrangert i Rotterdam Ahoy i Nederland torsdag 14. mai. På grunn av koronavirusutbruddet i Europa vinteren 2020 så EBU seg nødt til å avlyse konkurransen for å hindre spredning av koronaviruset SARS-CoV-2 og den medfølgende sykdommen COVID-19. Sangen fikk dermed aldri deltatt i konkurransen.